作者:徐再思
標題:越調・天淨沙探梅
內容:昨朝深雪前村，今宵淡月黃昏，春到南枝幾分？水香冰暈，喚回逋老詩魂。呂侯席上素波笑淺流花，輕衫舞爭飄霞，席上司空鬢華。酒闌歌罷，不知春在誰家？別高宰青山遠遠天台，白雲隱隱蕭臺，回首江南倦客。西湖詩債，梅花等我歸來。春情雙雙翠舞珠歌，卿卿酒病花魔，為問風流玉娥。海棠開過，牡丹訊息如何？漁父忘形雨笠煙蓑，知心牧唱樵歌，明月清風共我。閒人三個，從他今古消磨。秋江夜泊斜陽萬點昏鴉，西風兩岸蘆花，船系潯陽酒家。多情司馬，青衫夢裡琵琶。題情多才惹得多愁，多情便有多憂，不重不輕證候。甘心消受，誰教你會風流？。